*PROJEKTS*

LATVIJAS REPUBLIKAS MINISTRU KABINETS

2020. gada \_\_\_\_. \_\_\_\_\_\_\_\_\_\_ Rīkojums Nr.\_\_\_\_\_

Rīgā (prot. Nr.\_\_\_\_\_.§)

**Par finansējuma piešķiršanu Ādažu novada domei**

1. Lai uzlabotu piekļuvi Ādažu militārajai bāzei un poligonam, kā arī nodrošinātu notekūdeņu attīrīšanas iekārtu jaudas palielināšanu, piešķirt Ādažu novada domei no Aizsardzības ministrijas budžeta programmas 33.00.00 “Aizsardzības īpašumu pārvaldīšana” finansējumu:

1.1. pašvaldības autoceļa “Mežaparka ceļš” (zemes vienības kadastra apzīmējums 8044 005 0120) posma no Smilšu ielas līdz Kadagas ceļam pārbūvei ne vairāk par 1 000 000 *euro:*

1.1.1. 2020. gadā piešķirot finansējumu pārbūves darbu veikšanai 500 000 *euro*;

1.1.2. 2021. gadā piešķirot finansējumu pārbūves darbu veikšanai atbilstoši pārbūves darbu iepirkuma rezultātiem, bet ne vairāk par 500 000 *euro*, attiecīgi precizējot bāzes izdevumus 2021.-2023. gadam;

1.2. sabiedrības ar ierobežotu atbildību “Ādažu ūdens” notekūdeņu attīrīšanas iekārtu jaudas palielināšanai 300 000 *euro*:

1.2.1. 2020. gadā piešķirot finansējumu 78 408 *euro* izpētes un projektēšanas darbu veikšanai;

1.2.2. 2021. gadā piešķirot finansējumu 221 592 *euro* notekūdeņu attīrīšanas iekārtu jaudas palielināšanai, attiecīgi precizējot bāzes izdevumus 2021.-2023. gadam.

2. Aizsardzības ministrijai noslēgt sadarbības līgumu ar Ādažu novada domi par finansējuma piešķiršanu šā rīkojuma 1. punktā minēto uzdevumu izpildei, paredzot līdzekļu izlietojuma kontroli un nosakot, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga Ādažu novada dome.

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks